Embraer Phenom 300

Embraer Phenom 300 on Brasiilia lennukitootja Embraeri väljatöötatud kerge reaktiivlennuk. Lennuk mahutab kuni 11 reisijat.

Arendus 

Embraer alustas Phenom 300 arendamist, kui Phenom 100 potentsiaalsed kliendid soovisid osta suuremat sama tüüpi lennukit. See oli uus disain, mille sihiks oli võimaldada opereerimist väikestes lennujaamades nagu London City ja Telluride Regional Airport. Selle mudeli esmalend toimus 29. aprillil 2008 ning sai lennukõlblikkuse sertifikaadi 3. detsembril 2009. Esimese Phenom 300 lennuki ostis ettevõte Executive Flight Service. Lennuk toimetati nende peakorterisse São José dos Campose linna Brasiilias.

Disain 

Embraer Phenom 300 on kahe mootoriga monoplaanlennuk, millel on madalal asuvad nooljad tiivad. Lennuki horisontaalne stabilisaator on T-saba kujuga, ning lennukil on kolme ratta konfiguratsiooniga ülestõstetav telik. Jõujaamaks on sellel lennukil kaks tagumistele püloonidele monteeritud Pratt & Whitney Canada PW535E turboventilaatormootorit. Lennuki salongis on ruumi üheksale reisijale ning kokpitis kahele meeskonnaliikmele. Kokpitti ja salongi pääseb lennuki kere esiosas oleva trepi kaudu.

Lennuki arvatav iga on 28 000 lennutsüklit või 35 000 tundi. Lennuk on ehitatud 18% komposiitmaterjalidest. Embraer Phenom 300-l on winglet'id, kuid puudub thrust reverser süsteem. Phenom 300-l on ühe-punkti-tankimine ning privaatne tualett.

Kasutajad

Ühendkuningriik 
Flairjet (esimene klient Euroopas)

SaxonAir

Ameerika Ühendriigid 
Flight Options

NetJets

Delta Private Jets

JetSuiteX

Õhusõiduki tarned 
Järjekorras 400. õhusõiduk tarniti 2017. aasta märtsis. Phenom 300 sai enim tarnitud eralennukiks, 2013. aastal valmistati neid 60. Sama arv lennukeid toodeti ka 2014. ja 2015. aastal ning 2015. aasta lõpuks oli Phenom 300 kasutuses 28 riigis ning kogunud kokku ligi 300 000 lennutundi. 2016. aasta juuliks on kogu Phenomite koosteliin viidud üle Floridasse Melbourne'i. See rajatis on võimeline tootma aastas 96 Phenomi mudelit ja 72 Embraer Legacy 450/Embraer Legacy 500 mudelit. 2016. aasta juuniks on seal toodetud juba 170 Phenomi lennukit, peamiselt USA turule.

Tehnilised andmed 
Andmed Embraer Phenom 300 brošüürist (seisuga 9. jaanuar 2008)

Üldised omadused 

 Meeskond: 1–2 pilooti
 Mahutavus: 6 reisijat (standardne jaotus) + 1 kokpitis; maksimum 10, kaasaarvatud 1 kokpitis
 Pikkus: 15,9 m (52 ft 2 in)
 Tiibade ulatus: 16,2 m (53 ft 2 in)
 Pikkus: 5 m (16 ft 5 in)
 Maksimaalne õhkutõusu kaal: 8150 kg (17 968 lb)
 Kütuse mahutavus: 2428 kg 
 Kabiini rõhk võrreldes välisrõhuga: 41 000 jala kõrgusel on kabiini rõhk võrdne 6000 jala kõrgusel olevaga
 Kabiini kõrgus: 1,5 m (4.9 ft)
 Kabiini laius: 1,55 m (5.1 ft)
 Kabiini pikkus: 5,23 m
 Jõuajam: 2 x  Pratt & Whitney Canada PW535E turboventilaatormootor, mõlema tõukejõud 14,95 kN (3,360 lbf)

Jõudlus 

 Maksimaalne kiirus: 834 km/h (534 mph; 464 kn)
 Lennukaugus: 3650 km (518 mph; 450 kn) koos IFR varudega, 6 sõitjaga
 Lennulagi: 13 716 m (45,000 ft)
 Tiivakoormus: 286 kg/m² (59 lb/sq ft)
 Kütuse põletamine: 346 kg/h kiirusel 364 sõlme, 456 kg/h kiirusel 431 sõlme (kõrgusel FL410)
 V2min: umbes 112 sõlme, oleneb olukorrast

Avioonika 

 Embraer Prodigy Touch põhineb süsteemil Garmin G3000.

Õnnetused ja intsidendid 

 6. august 2012, Dalia Air lend 211 (CN-MBR) ei saanud enne lennuraja lõppu Altenrheini lennujaamas lennukit pidama ja sõitis murule. Kõik kolm reisijat jäid ellu, kuid lennuk sai ulatuslikke vigastusi ja kirjutati arvelt maha.
 31. juuli 2015, üks Phenom 300 kukkus autooksjoni platsile, üritades maanduda Blackbushe'i lennujaamas Suurbritannias. Lennuõnnetuse põhjustas piloodi eksimus. Kõik neli reisijat hukkusid õnnetuses ja sellele järgnenud tulekahjus. Lennuk oli registreeritud Saudi Araabias.

Vaata ka 
 Embraer Phenom 100

Sarnaste rollide, konfiguratsiooni ja ehitusega lennukid

 Cessna CitationJet/M2
 Learjet 40
 Learjet 45
 Learjet 70/75
 Pilatus PC-24
 Beechcraft Premier I
 Hawker 400
 Grob G180 SPn

Viited 


Välislingid 
 Embraer Phenom 300 ametlik veebileht

Brasiilia lennukid